# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/2038-3/2020.

**Á l t a l á n o s i n d o k o l á s**

**a termelői piac üzemeltetéséről** szóló **../2020. (V. .) polgármester rendelet -tervezet előterjesztéséhez**

A jogalkotásról szóló 2010. évi CXXX. törvény felhatalmazó rendelkezését, továbbá a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §(4) bekezdésében foglaltakat alkalmazva, Csanytelek Község Önkormányzata Képviselő-testülete helyett a polgármester vált jogosulttá 2020. március 11. napjától önkormányzati rendelet alkotására.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20-21. §-a rendelkezik a *jogszabály tervezetéhez tartozó indokolások közzétételéről*. Az önkormányzati (helyébe lépő polgármesteri) rendeletet *a Nemzeti Jogszabálytárban közzé kell tenni,* amennyiben ellene kizáró ok nem merül fel (pl. a felsorolt hatások nem kimutathatók, technikai jellegű, vagy végrehajtás jellegű). Álláspontom szerint *egy új közszolgálatás, a helyi termelői piac működtetése szabályozására vonatkozóan a település közössége igényt tarthat annak kiadása indokoltsága megismerésére, ezért a tárgyi rendelet-tervezethez csatolt indokolás közzétételét szükségesnek ítélem meg.*

**R é s z l e t e s i n d o k o l á s**

**a Bevezető részhez**

A rendelet-tervezet bevezető-részét *azon jogszabályi helyek megjelölését* tartalmazza, amelyek az önkormányzat képviselő-testülete (a polgármester) számára a *jogalkotás törvényi kellékeként tárgykörben* egyrészt *felhatalmazást ad* (azAlaptörvény 32. cikke (1) bekezdése a) pontja*,*  (2) bekezdése (eredeti jogalkotásra) az *önkormányzat feladatkörét meghatározó szabályokat* az (Mötv. 13. § (1) bekezdés 14 pontja, a Katv. tv. 46. § (4) bekezdése, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (1) bekezdése teszi ki.

1. **§**

A rendelet személyi és területi hatályát jelöli meg.

1. **§**

Az értelmező rendelkezések adnak arra módot, hogy a tárgyi jogszabály könnyen alkalmazható legyen.

1. **§**

A termelői piac működési rendjét szabályozza.

1. **§**

A piac nyári és téli nyitva tartási idejét rögzíti.

1. §

A piacon való árusítás szabályait foglalja magába.

1. **§**

A piacon árusítható termékek körét szabja meg.

1. **§**

A piaci helyfoglalás rendjét határozza meg.

1. **§**

A piaci bérleti díjszabás feltételeit írja le.

1. **§**

A rendelet hatályba léptető rendelkezéseit foglalja magába, továbbá rögzíti 1. melléklete szerinti díjtételt és a rendelethez csatolt 1-4 függelék kötelező használatát.

C s a n y t e l e k, 2020. április 30.

Tisztelettel:

Kató Pálné jegyző