
**Csanytelek Község Önkormányzata**

**P o l g á r m e s t e r e**

**…/2020. (.. . .. ) polgármesteri rendelet-tervezete**

**A HELYI TERMELŐI PIAC**

**ÜZEMELTETÉSÉRŐL**

****

**Csanytelek Község Önkormányzata**

**P o l g á r m e s t e r e**

**../2020. (.. . .. .) polgármesteri rendelet-tervezete**

**a helyi termelői piac üzemeltetéséről**

Csanytelek Község Önkormányzata Polgármestere az Alaptörvény 32. cikk (2) bekezdése szerinti eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § 14. pontjában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (1) bekezdés a) pontja értelmében a következőket rendeli el:

**ÁLTALÁNOS RENDELKEZÉS**

1. *E rendelet hatálya*
2. **§**
3. E rendelet területi hatálya a Csanyteleki 747/11 hrsz-ú, Csanytelek, Radnóti Miklós utca 18. sz. alatti ingatlanon lévő *helyi* *termelő piac* (a továbbiakban: piac) területére terjed ki.
4. E rendelet személyi hatálya
5. a piacot fenntartó üzemeltetőre és az általa foglalkoztatott piacfelügyelőre (a továbbiakban: üzemeltető),
6. a piacon kereskedelmi, értékesítési tevékenységet folytató őstermelő, mezőgazdasági vállalkozó (a továbbiakban: árus), és
7. a piac területén tartózkodó magánszemélyekre (a továbbiakban: vásárló)

terjed ki.

1. E rendelet hatálya, a település közterületén egyedi engedély alapján alkalmilag folytatott árusításra *nem terjed ki.*
2. *Értelmező rendelkezések*

**2.§**

E rendeletben alkalmazott

1. *piac fenntartója:* Csanytelek Község Önkormányzata Képviselő-testülete (Csanytelek, Volentér János tér 2. sz.),
2. *a piac üzemeltetője:* Csanytelek Község Önkormányzata Képviselő-testülete (Csanytelek, Volentér János tér 2. sz.),
3. *helyi termelői piac:* a Csanytelek, Radnóti Miklós utca 18. sz. alatti, önkormányzati tulajdonú, a 747/11. hrsz-ú ingatlanon létesített, Csanytelek Község Önkormányzata által üzemeltetett, e rendelet szerint működtetett eladótér, amely az őstermelők, mezőgazdasági vállalkozók által saját gazdaságukban előállított mezőgazdasági (növényi és állati eredetű) termékek adás-vétele lebonyolítására, kereskedésre szolgál,
4. *a piac nyári nyitva tartás időszaka* az adott év április 15. napjától szeptember 30. napjáig terjed,
5. *a piac téli nyitva tartási időszaka* alattaz adott év október 01. napjáról következő év április 14. napjáig tartó időszakot

kell érteni.

**RÉSZLETES RENDELKEZÉSEK**

1. *A piac működésének rendje*

**3.§**

A piac üzemeltetője a piac működési rendje fenntartása érdekében gondoskodik:

1. az alkalmazásában álló piacfelügyelő által a piac nyitva tartási ideje szerinti nyitásáról – zárásáról,
2. a piac területén lévő minden helyiség tisztántartásáról, a piacon kialakított közművek folyamatos használhatóságáról,
3. az önkormányzat rendelete szerinti hulladéktároló edények elhelyezéséről, fertőtlenítéséről, elszállíttatásáról,
4. a piaci árusítás rendjének betartására kiadott, e rendelet 2. függelékeként csatolt *üzemeltetési szabályzatban* foglaltak érvényesítéséről,
5. a helyfoglalás e rendelet 3. függelékeként csatolt *bérleti szerződés* szerinti lebonyolításáról,
6. az alkalmi árusok és a vásárlók bérleti díj (helypénz) beszedéséről, annak pénzügyi, számviteli elszámolásáról,
7. a termelői piac területén árusítók és vásárlók gépjárművei számára a *parkolóhely* biztosításáról,
8. az árusok árusításra jogosító engedélye meglétének ellenőrzéséről, továbbá
9. a szabálytalan módon, engedély nélkül történő árusítás esetén megtiltja a termék árusítását és az árut fogalmazót legfeljebb 6 hónapra kitilthatja a piac területéről. Ismételt szabályszegés esetén a kitiltás időszaka újabb 6 hónappal meghosszabbítható.
10. *A piac nyitva tartási ideje*
11. **§**
12. A piac, a (2) bekezdésben írt kivételekkel,
13. *nyári nyitva tartási ideje*  - **kedd,**

**- csütörtök** és

- **szombati napokon**

**reggel 06.00 órától 12.00 óráig,**

1. *téli nyitva tartás ideje:* - **kedd,**

* **csütörtök** és
* **szombati napokon**

**délelőtt 08.00 órától 13.00 óráig**

**tart**, melytől eltérő időpontban kereskedelmi tevékenység nem folytatható.

1. *Ünnepnapokon* (újév, március 15. húsvét időszaka, május 1. pünkösd, augusztus 20. október 23. mindenszentek, karácsony) *a piac zárva tart.*
2. A Kormány által kihirdetett rendkívüli jogrend időszaka alatt, a piacon folyó kereskedés kizárólag a vonatkozó Kormányrendeletben foglalt feltételek szerint folytatható.
3. *A piaci árusítás feltételei*
4. **§**
5. A piacon a mezőgazdasági őstermelői igazolvánnyal rendelkező magánszemély, vagy mezőgazdasági vállalkozó hozhat *olyan terméket forgalomba, amelyet saját gazdaságában állított elő* és az megfelel a vonatkozó központi jogszabályban előírt feltételeknek.
6. Őstermelői, vagy vállalkozói igazolvánnyal nem rendelkező magánszemély üzletszerű kereskedelmi tevékenységet a piacon nem folytathat, általa tovább- eladás céljával felvásárólt terméket nem értékesíthet.
7. A piacon árusítást kezdeni – az alkalmi árusítás kivételével - az e rendelethez 1. függelékként csatolt, kitöltött formanyomtatvány (*nyilvántartásba-vétel adatlapja)* üzemeltetőnek a helyfoglalásra irányuló szerződéskötéskor, a helykiosztás nyilvántartásba vétele után van mód.
8. Amennyiben a piacfelügyelő a (2) bekezdés szerinti szabálytalan árusítást észleli, úgy az érintett árust a piac területéről kitilthatja.
9. **Az árus a piac területén lévő árusítási helyén köteles**
10. *az áruját a piac parkolójában elhelyezett járművéről a piac nyitva-tartási ideje alatt úgy lerakodni, hogy azzal más árust nem akadályozhat a piac területére való ki- és bepakolásban,*
11. *az árut az általa bérelt asztalon úgy elhelyezni, hogy a bérelt területen kívül árujával, annak göngyölegével nem terjeszkedhet túl, továbbá a piac parkolójában sem helyezheti el azt, valamint a közlekedésbiztonságot nem veszélyeztetheti,*
12. *a piacfelügyelő számára felvilágosítást adni, az általa a piacon forgalomba hozott termék eredetéről, minőségéről, mennyiségéről, valamint bizonyító erővel bíró iratot (őstermelő, vállalkozói igazolvány, helyfoglalást igazoló bérleti szerződés, permetezési napló, stb.) bemutatni,*
13. *az árusítás helyszínén a piacfelügyelőnél, vagy az üzemeltetővel kötött bérleti szerződés szerint helypénz megfizetésére,*
14. *a vásárlók számára jól láthatóan, olvashatóan feltüntetni a nevét, lakcímét, székhelyét, elérhetőségét (telefonszámát, e-mail címét),*
15. *hitelesített mérleget, súlyt, vagy egyéb mérőeszközt használni,*
16. *az árusító-helyet a közegészségügyi rendelkezések szerint folyamatosan tisztántartani,*
17. *az árusítás során a vonatkozó hatósági, tűzrendészeti, élelmiszer higiéniai, fogyasztóvédelmi, állategészségügyi szabályokat betartani,*
18. *az árusítás során keletkezett növényi eredetű hulladékot annak összegyűjtésére kihelyezett hulladéktároló edénybe elhelyezni,*
19. *az árusítás során használt eszközöket, tárgyakat, az el nem adott termékeket a piac területéről, zárás előtt elszállítani,*
20. *az általa szándékosan okozott kárért, balesetért a polgári jog szabályai szerint felelni.*
21. *A piacon árusítható termékek köre*
22. **§**
23. A piacon az alábbi saját gazdaságban előállított alaptermékek hozhatók forgalomba:
24. *zöldségfélék* (karalábé, káposzta, karfiol, hónapos retek, hagymafélék, burgonya, paprika, paradicsom, uborka),
25. *gyümölcsfélék* (alma, barack, dinnye, eper, körte, szőlő),
26. *virág* (vágott, cserepes), *dísznövény,*
27. *nem hőkezelt savanyított termékek,* továbbá *egyéb feldolgozott növényi eredetű termékek,*
28. *méz és méhészeti termékek,*
29. *saját tenyésztésű, saját nevelésű állatból származó feldolgozott termék,*

fa) *tejtermék (tej, túró, sajt) tojás,*

fb) *húskészítmények (sertés, juh, kecske és szarvasmarha) füstölthús formájában, étkezési zsír, szalonna,*

1. *darabolás nélküli vágott baromfihús* (csirke, tyúk, vízi szárnyas, pulyka),
2. *nyúlfélék,*
3. *gyógynövények, csiranövények, szárított termékek,*
4. *csíramálé, főtt kukorica, pattogatott kukorica, sülttök,*
5. *élő hal (irányadó jogszabályban foglalt árusítási feltételek mellett).*
6. Élő állat (a hal kivételével) a piacon nem hozható forgalomba.
7. A szedett, gyűjtött gomba a piacon nem értékesíthető.
8. *A piaci helyfoglalás*
9. **§**
10. A piacon az árusok, szolgáltatást nyújtók árusító helyét a piacfelügyelő jelöli ki, figyelemmel a közegészségügyi szempontokra, a növény és gyümölcsfélék állati eredetű termékektől való elkülönítésére. Az adott kijelölt hely az érintettek által önkényesen nem változtatható meg, vagy nem cserélhető el.
11. A piaci elárusítóhelyek iránti igények és a rendelkezésre álló lehetőségekhez igazodóan *tartós* (havi, negyedéves, vagy éves időszakra), vagy *alkalmi* (napi) *helyhasználat kiosztására van mód,*  az e rendelet 3. függelékébe foglalt bérleti szerződés szerinti feltételek teljesülése esetén.
12. Az alkalmi árusítás esetén a piac területén szabadon lévő asztalokat az árusok az érkezés sorrendjében vehetik igénybe. Ez a tartós használatra kiadott árusítóhelyekre akkor alkalmazható, ha az árus a piac napi nyitási ideje kezdetétől számított 1 órán belül nem foglalja el az általa bérelt területet.
13. A helyfoglalásról, a piaci helyek, asztalok kiosztásáról, az önkormányzat hivatala kereskedelmi feladatot ellátó köztisztviselője évenkénti bontásban nyilvántartás vezetésére kötelezett, amely a nyilvántartásba-vételi adatlap adataira támaszkodhat. A nyilvántartás az alábbi adatokat foglalja magába: sorszám, a bérlő neve, jogosultsága (őstermelő, mezőgazdasági vállalkozó) lakcíme, a piacra szánt termék termelői, áru-előállítói helye, a gazdaság címe, az előállított piacra szánt termék megnevezése, a bérleti szerződés időszaka, a bérleti díj összege. A nyilvántartásba a hivatal pénztárosának betekintési joga van.
14. *A piaci bérleti díj*
15. **§**
16. *A piaci bérleti díj* a piaci helyfoglalás anyagi vonzata, amelyet a piac üzemeltetője az árus által elfoglalt, bérleti szerződésben m2-ben számolt terület után számít fel a piacon árusításra jogot szerzett számára. A bérleti díj összegét helypénzként a bérleti szerződésben meghatározott módon és időben köteles a bérlő – a mentességre jogosítottak kivételével – megfizetni.
17. *Alkalmi árusítás* (egy adott piaci napra) esetén bérleti szerződés kötése nélkül történhet az árusítás, az árus által elfoglalt m2-ben számolt terület után, melynek díját a piacfelügyelő jogosult számla átadásával egyidőben az árustól beszedni, az árus pedig köteles azt a helyszínen egyösszegben (forintban) megfizetni.
18. Az alkalmi árus a piacfelügyelő által számára átadott számlát köteles a piacon tartózkodása ideje alatt megőrizni, azt ellenőrzéskor bemutatni, illetve aki piaci árusításra helyfoglalási szerződést kötött, a bérleti szerződést és a bérleti díj befizetését igazoló dokumentumot ellenőrzésekor a piacfelügyelőnek bemutatni.
19. A piacfelügyelő köteles az általa beszedett bérleti díj összegét a Csanytelek Község Önkormányzata számlavezető bankjánál piaci napon, annak zárását követően azonnal, de legkésőbb a következő munkanapon egyösszegben befizetni. és a befizetést igazoló banki dokumentumot és a számla másolatát a Csanyteleki Polgármesteri Hivatal Adó- és Pénzügyi Iroda pénztárosának haladéktalanul bemutatni. A bérleti díj beszedésére vonatkozó önkormányzati rendelet és a hivatal pénzkezelési szabályzatában foglaltak szerint köteles a pénztáros eljárni.
20. *A bérleti díj összege* e rendelet 1. melléklete szerint a piac nyári és téli nyitva tartási időszakára, általános forgalmi adó nélkül
21. *1 alkalomra,*
22. *1 hónapra,*
23. *félévre, és*
24. *1 évre*

állapítható meg, melyet a bérlő a bérleti szerződésben kikötött módon és időben, vagy az alkalmi árus a piacfelügyelőnél (az ÁFA összegét is tartalmazó) számla ellenében egyenlít ki.

1. A bérleti szerződésben kikötött bérleti díj befizetésére előírt határidő eredménytelen eltelte a bérleti szerződés megszűnését vonja maga után, annak polgárjogi következménye érvényesítésével.
2. A piaci nyitvatartási napokon az árusok számára a termék szállítására szolgáló gépjárművek és a vásárlók gépjárművei a piachoz tartozó parkoló területén való tárolása, a piac nyitva tartási ideje alatt, *térítésmentesen*  biztosított.*.*
3. A helyi termékértékesítést szolgáló piacok infrastrukturális fejlesztése, közétkeztetés fejlesztése tárgyában elnyert VP.6-7.2.1.7.4.1.3.-17. *pályázat szerinti fenntartási időszak alatt* (várhatóan 5 évig) a **Csanytelek község közigazgatási területén és annak 40 km-es vonzáskörzetében lévő gazdaságban őstermelők, mezőgazdasági vállalkozók által értékesítésre szánt termék piacon történő forgalomba hozatala után, az árus az e rendelet 1. mellékletébe foglalt piaci bérleti díj összege 100 %-a megfizetése alól mentesül.**
4. Az az őstermelő, mezőgazdasági vállalkozó, akinek  *Csanytelek község közigazgatási területétől számított 40 km körzetén kívül van az a gazdasága, ahol a piacra szánt terméket előállítja, a pályázati fenntartási időszak lejáratát követően (5 év múlva)*  *a piaci bérleti díj összege 50 %-a mértékéig mentesül a díj fizetési kötelezettség alól.* A kedvezményezett a bérleti díj fennmaradó összege megfizetésére e rendelet szabályai szerint lesz köteles.

**ZÁRÓ RENDELKEZÉSEK**

1. *Hatályba léptető rendelkezések*
2. **§**
3. Ez a rendelet 2020. május … napján lép hatályba.
4. E rendelet
5. 1. függeléke *nyilvántartásba-vételei adatlapot,*
6. 2. függeléke *üzemeltetési szabályzatot,*
7. 3. függeléke *helyfoglalási bérleti szerződés biankó mintáját,*
8. 4. függeléke *piaci házi rend szabályait*

foglalja magában, melyben írtak alkalmazása és a benne foglaltak maradéktalan betartása a helyi termelői piacon minden érintett számára kötelező.

Erhard Gyula Kató Pálné

polgármester jegyző

**Záradék:**

A rendelet kihirdetésének időpontja: …..év……………hónap….nap.

Kató Pálné

jegyző