*2. függelék a ../2020. (IV. .. .) polgármesteri rendelet-tervezethez*

**Csanytelek Község Polgármestere**

által kiadott

**a Csanyteleki**

**helyi termelői piac működési rendjéről**

**szóló**

**ÜZEMELTETÉSI SZABÁLYZATA**

**ÜZEMELTETÉSI SZABÁLYZAT**

1. **A szabályzat kiadásának célja**

A **helyi termelői piac működtetésének célja** *a településen és vonzáskörzetéében gazdálkodó őstermelők, a mezőgazdasági vállalkozók számára kialakított értékesítési terület működtetésével a helyi és környékbeli őstermelők, mezőgazdasági vállalkozók minőségi termékeinek piacra juttatása lehetőségének bővítése, valamint a település lakossága és a piac vonzáskörzetébe tartozó településen élők jó minőségű, hazai agráripari termékek, megfizethető fogyasztói áron való hozzáférése rendeletbe foglalt keretek közötti biztosítása.*

1. **A szabályzat hatályba lépése**

E szabályzat Csanytelek Község Polgármestere által a helyi termelői piacról szóló /2020. (IV. .. .) Polgármesteri rendelete hatályba lépése napjával lép hatályba, vele egyidőben ahhoz csatolt 1.-4. függelékeivel együtt.

1. **A szabályzat személyi hatálya**

E szabályzat személyi hatálya *a termelői piacon értékesítői tevékenységet végző árusokra, a piacon vásárlóként megjelenőkre, a piac területén annak működésével kapcsolatos tevékenységet folytató piacfelügyelőre terjed ki.*

1. **A szabályzat területi hatálya**

E szabályzat területi hatálya: *a Csanytelek, Radnóti Miklós utca 18. sz. alatti önkormányzati tulajdonú ingatlanon lévő termelői piac területére terjed* *ki.*

1. **A termelői piac fenntartása, üzemeltetése**

A termelői piac fenntartója és üzemeltetője: *Csanytelek Község Önkormányzata Képviselő-testülete.*

1. **A piaci árusításra irányadó központi jogszabályok alkalmazása**

A kereskedelemről szóló 2005. évi CLXIV. törvény határozza meg a *helyi termelői piac fogalmát: ami olyan piac, ahol a kistermelő a piac fekvése szerinti megyében, vagy a piac 40 km-es körzetében működő gazdaságából származó mezőgazdasági,- illetve élelmiszeripari terméket értékesít.*

A *kiskereskedő* fogalmát a kistermelői élelmiszer-termelés, - előállítás – és értékesítés feltételeiről szóló 52/2010. (IV. 30.) FMV rendelet (a továbbiakban: rendelet) 2. § (1) bekezdése rögzíti, miszerint *kistermelő az a természetes személy, aki*

1. *kis mennyiségű, általa megtermelt alaptermékekkel, vagy általa betakarított, összegyűjtött vadon termő alaptermékekkel közvetlenül a végső fogyasztót, illetve a régión belüli vagy a gazdaság helyétől légvonalban számítva 40 km távolságon belüli kereskedelmi vagy vendéglátó, illetve közétkeztetési létesítményt lát el,*
2. *az a) pont szerinti alapanyagokból előállított élelmiszeriparti termékkel közvetlenül a vásárlót vagy a vendéglátó helyet látja el,*
3. *kis mennyiségű, a kistermelő által jogszerűen kifogott hallal közvetlenül a végső fogyasztót, a vásárlót, vagy vendéglátó helyet látja el, vagy*
4. *falusi vendégasztalt üzemeltet, valamint*
5. *olyan szolgáltatásokat biztosít magánszemélyek és más kistermelők részére, amelyet számára a fenti rendelet határoz meg.*

A rendelet előírása szerint a kistermelő *tevékenysége megkezdését, tevékenységének lényeges megváltoztatását, szüneteltetését és megszüntetését a kistermelő gazdasága helye szerinti illetékes járási élelmiszeregészségügyi és élelmiszer-ellenőrzési hivatalnál írásban köteles bejelenteni az alábbi adatok megadásával:*

1. a kistermelő neve, címe,
2. a gazdaság vagy élelmiszer-előállítás helye,
3. az értékesíteni kívánt élelmiszerek megnevezése.

A kistermelői élelmiszer értékesítését a kistermelőn kívül *a vele egyháztartásban élő személy, valamint kistermelő házastársa, bejegyzett élettársi kapcsolatban élő élettársa, nagykorú gyermeke, testévre, szülője, nagyszülője is végezheti.*

**Őstermelői vagy vállalkozói igazolvánnyal nem rendelkező magánszemély a termelői piacon üzletszerű kereskedelmi tevékenységet nem folytathat, tovább-eladás céljára beszerzett árut nem értékesíthet.**

1. **A piacon folytatható kereskedelmi tevékenység**

A mezőgazdasági őstermelői igazolvánnyal rendelkező magánszemély és a nyilvántartott kistermelő a termelői piacon kizárólag *a vonatkozó központi jogszabályban meghatározott termékkörből értékesíthet, az abban és a tárgyi rendeletben meghatározott feltételek szerinti.*

1. *zöldségfélék* (pl. karalábé, káposztafélék, karfiol, hónapos retek, hagymafélék, burgonya, paprika, paradicsom, uborka, zöldbab, zöldborsó, stb.),
2. *gyümölcsfélék* (pl. alma, barack, dinnye, eper, körte, szőlő, stb.),
3. *virág* (pl. vágott, cserepes), *dísznövény,*
4. *nem hőkezelt savanyított termékek,* továbbá *egyéb feldolgozott növényi eredő termékek,*
5. *méz és méhészeti termékek,*
6. *saját tenyésztésű, saját nevelésű állatból származó feldolgozott termékek,*

fa) *tejtermék (pl. tej, túró, sajt) és tojás,*

fb) *húskészítmények (sertés, juh, kecske és szarvasmarha) füstölthús formájában, étkezési zsír, szalonna,*

1. *darabolás nélküli vágott baromfihús*  (pl. csirke, tyúk, vízi szárnyas, pulyka),
2. *nyúlfélék,*
3. *gyógynövények, csiranövények, szárított termékek,*
4. *csíramálé, főtt kukorica, pattogatott kukorica, sülttök,*
5. *élő hal (irányadó jogszabályban foglalt árusítási feltételek mellett).*

**Gyűjtött, szedett gomba, valamint élő állat (hal kivételével) árusítása a termelői piacon nem engedélyezett.**

1. **A piaci helyhasználat**
2. A piacon az árusok, szolgáltatást nyújtók árusító helyét a piacfelügyelő jelöli ki, figyelemmel a közegészségügyi szempontokra, a növény és gyümölcsfélék állati eredetű termékektől való elkülönítésére. Az adott kijelölt hely az érintettek által önkényesen nem változtatható meg, vagy nem cserélhető el.
3. A piaci elárusítóhelyek iránti igények kielégítése a rendelkezésre álló lehetőségekhez igazodóan *tartós* (havi, negyedéves, vagy éves időszakra), vagy *alkalmi* (napi) *helyhasználatra van mód,*  a vonatkozó rendelet 3. függelékébe foglalt bérleti szerződés szerinti feltételek teljesülése esetén.
4. Az alkalmi árusítás esetén a piac területén szabadon lévő asztalokat az árusok az érkezés sorrendjében vehetik igénybe. Ez a tartós használatra kiadott árusítóhelyekre akkor alkalmazható, ha az árus a piac napi nyitási ideje kezdetétől számított 1 órán belül nem foglalja el az általa bérelt területet.
5. **A piaci bérlő jogai és kötelezettségei**

A termelői piacon értékesítési szándékkal megjelenő őstermelő, vagy mezőgazdasági vállalkozó

*jogosult:*

1. a fenti jogszabályokban foglalt kereskedelmi tevékenység folytatására, a tárgyra vonatkozón kiadott rendeletben foglalt nyitva tartási idő alatt,
2. árusként a piac területéhez tartozó parkolóban a kereskedésre szánt árut a piac nyitva tartása ideje alatt az árut szállító gépjármű térítésmentes tárolására,
3. a piac területén belül kialakított közös helyiségek (illemhely), közművek (ivóvíz, villamos áram, hulladéktároló edény) a piaci asztal térítés ellenében való igénybevételére;

*köteles:*

1. *az árut az általa bérelt asztalon úgy elhelyezni, hogy a bérelt területen kívül árujával, annak göngyölegével nem terjeszkedhet túl, továbbá a piac parkolójában sem helyezheti el azt, valamint a közlekedésbiztonságot nem veszélyeztetheti,*
2. *a piacfelügyelő számára felvilágosítást adni az általa a piacon forgalomba hozott termék eredetéről, minőségéről, mennyiségéről, valamint bizonyító erővel bíró iratot (őstermelő, vállalkozói igazolvány, helyfoglalást igazoló bérleti szerződés, stb.) bemutatni,*
3. *az árusítás helyszínén a piacfelügyelőnél, vagy az üzemeltetővel kötött bérleti szerződés szerint helypénz megfizetésére,*
4. *a vásárlók számára jól láthatóan, olvashatóan feltüntetni a nevét, lakcímét, székhelyét, elérhetőségét (telefonszámát, e-mail címét),*
5. *hitelesített mérleget, súlyt, vagy egyéb mérőeszközt használni,*
6. *az árusító-helyet a közegészségügyi rendelkezések szerint folyamatosan tisztántartani,*
7. *az árusítás során a vonatkozó hatósági, tűzrendészeti, élelmiszer higiéniai, fogyasztóvédelmi, állategészségügyi szabályokat betartani,*
8. *az árusítás során keletkezett növényi eredetű hulladékot annak összegyűjtésére kihelyezett hulladéktároló edénybe elhelyezni,*
9. *az árusítás során használt eszközöket, tárgyakat, az el nem adott termékeket a piac területéről, zárás előtt elszállítani,*
10. *az általa szándékosan okozott kárért, balesetért a polgári jog szabályai szerint felelni.*
11. **A piac üzemeltetője jogai és kötelezettségei**

A termelő piac üzemeltetője köteles gondoskodni a piac és hozzá tartozó parkoló területe

1. folyamatos tisztántartásáról,
2. a bérleti szerződés szerinti m2 terület (árusítóhely/asztal) biztosításáról,
3. a piac területén keletkező hulladék elszállíttatásáról,
4. a piaci közművek működésének folyamatosságáról,
5. piacfelügyelő alkalmazásáról,
6. a piaci helyfoglalás utáni bérleti díjak beszedéséről,
7. a piacon árusként regisztrált jogosultak nyilvántartásba vételéről.

A termelői piac üzemeltetője jogosult:

1. a piacfelügyelő közreműködésével a kereskedelmi tevékenységet folytatók ellenőrzésére,
2. a piaci árusítás után bérleti díj szedésére,
3. mindazt, amit számára a vonatkozó központi jogszabályok lehetővé tesznek.

**A piaci rend fenntartása, piaci házirend kiadása**

A termelői piac rendjének fenntartására a *piac házirendje* hivatott. A piac házirendjében foglaltakat az üzemeltető jogosult meghatározni, melyet a piacon megjelentek köteles betartani. A házirendről az üzemeltető a piac területén jól látható helyen „Hirdetményt” tesz közzé, melyben tájékoztatja az árusokat és a vásárlókat jogaikról és kötelezettségeikről. A piaci házirendet a polgármesteri rendelet 4. függeléke tartalmazza.

C s a n y t e l e k, 2020. május …

………………………………………….

Erhard Gyula polgármester