*4. függelék a ../2020. (IV. .. .) Polgármesteri rendelet-tervezethez*

**A Csanyteleki**

**helyi termelői piac**

**HÁZIRENDJRE**

**H Á Z I R E N D**

**a Csanyteleki helyi termelői piac rendjének fenntartására**

1. A Csanyteleki helyi termelői piacon azon őstermelők és mezőgazdasági kistermelők vehetnek részt a kereskedelmi tevékenység folytatásában, akik rendelkeznek az ahhoz szükséges érvényes jogosítványokkal.
2. A termelői piac nyitva tartása ideje a vonatkozó hatályos helyi rendeletben szabályozott időszak, megosztva nyári és téli nyitva tartásra.
3. A termelői piac üzemeltetési feladatai körébe tartozó árusító helyek kijelölése, használata, a piaci rend fenntartása, napi bérleti díj beszedése, ellenőrzési feladatok végrehajtása, a piac üzemeltetője alkalmazásában álló piacfelügyelő joga és kötelezettsége.
4. A piacon kereskedelmi tevékenység folytatására jogosító személy a piaci árusításra jogosító dokumentumait (igazolvány, bérleti szerződés) köteles magánál tartani, azt ellenőrzéskor bemutatni, mert ennek elmulasztása azzal jár, hogy az árus nem foglalhat el árusítási helyet mindaddig, amíg kereskedési jogosultságát nem igazolja.
5. A Csanyteleki helyi termelői piacon a *Csanyteleki és környező településekről érkező termelők árusíthatnak:*
6. *zöldségféléket* (pl. karalábé, káposztafélék, karfiol, hónapos retek, hagymafélék, burgonya, paprika, paradicsom, uborka, zöldbab, zöldborsó, stb.),
7. *gyümölcsféléket* (pl. alma, barack, dinnye, eper, körte, szőlő, stb.),
8. *virágot* (pl. vágott, cserepes), *dísznövényt,*
9. *nem hőkezelt savanyított termékeket,* továbbá *egyéb feldolgozott növényi eredetű termékeket,*
10. *méz és méhészeti termékeket,*
11. *saját tenyésztésű, saját nevelésű állatból származó feldolgozott termékeket,*

fa) *tejterméket (pl. tej, túró, sajt) és tojást,*

fb) *húskészítményeket (pl. sertés, juh, kecske és szarvasmarha) füstölthús formájában, étkezési zsír, szalonna,*

1. *darabolás nélküli vágott baromfihús* (pl. csirke, tyúk, vízi szárnyas, pulyka),
2. *nyúlféléket,*
3. *gyógynövényeket, csiranövényeket, szárított termékeket,*
4. *csíramálét, főtt kukoricát, pattogatott kukoricát, sülttököt,*
5. *élő halat (irányadó jogszabályban foglalt árusítási feltételek mellett).*
6. **Gyűjtött, szedett gomba árusítása a termelői piacon nem engedélyezett.**
7. **Élő állat** (a hal kivételével) **a piac területén nem árusítható.**
8. **A piaci rend fenntartása** *a piacon jelenlévő valamennyi szermély kötelezettsége.*
9. A piacon elhelyezett áru kezelése, tárolása és megőrzése kizárólag az árus feladata, mivel az üzemeltető a piacra behozott termék tárolását, raktározását nem vállalhatja. A piacra behozott áruban bekövetkezett kárért a piac üzemeltetőjét felelősség nem terheli, az az árus kockázata.
10. A piacon terméket értékesítő árus számlaadási kötelezettségének teljesítése az árus felelősségi körébe tartozik.
11. A piacon kereskedelmi tevékenységet folytatók a piac területén belüli árusítási helyek és annak közvetlen közelében lévő közlekedési útvonalakat áruval, egyéb tárggyal nem foglalhatnak el.
12. A piacon helyfoglalásra az üzemeltető képviseletében eljáró piacfelügyelő által kiállított készpénzfizetési számla árus számára való átadását követőn van mód. Ennek megtagadása a piacról való kizárást vonja maga után.
13. Az árus minden árusítási alkalommal köteles az általa bérelt területet folyamatosan tisztántartani, a keletkezett hulladékot a piac területén az üzemeltető által kihelyezett hullaékgyűjtőbe elhelyezni, vagy magával vinni.
14. A kereskedés során kizárólag hatóság által hitelesített és hibátlanul működő mérőeszköz használható. Az áru mérését az árusnak úgy kell végrehajtani, hogy annak hitelességét a vásárló ellenőrizni tudja. A eladásra kínált áru minőségre vonatkozóan a permetezési napló nyújt információt.
15. A piac területére csak jó minőségű áru vihető be. A romlott, vagy romlásnak indult, vagy egyéb okból forgalomba nem hozható árut a piacra bevinni, ott tárolni, értékesíteni tilos.
16. A piac területére – a vakvezető és a mozgáskorlátozottakat segítő kutya kivételével - állatot (kutya, macska) bevinni tilos.
17. A piac területén dohányozni tilos.
18. A piac területén lévő illemhelyet az árusok és vásárlók a piac nyitva tartási ideje alatt, térítésmentesen használhatják.
19. Ügynöki tevékenység a piac területén nem folytatható.
20. A piac üzemeltetője a kereskedés rendjét szabályozó vonatkozó hatályos jogszabályok betartása ellenőrzésére jogosult.

A tárgyi Házirend a helyi termelői piac működési rendjét magába foglaló üzemeltetési szabályzat hatályba lépésének napján lép hatályba.

C s a n y t e l e k, 2020. május …

……………………………………

Erhard Gyula polgármester