# *Csanytelek Község Önkormányzata Jegyzőjétől*





***6647 Csanytelek, Volentér János tér 2.***

## 🖀: 63/578-512, 06/20/3142365 Email: jegyzo@csanytelek.hu

CS/2038-2/2020.

**E L Ő Z E T E S H A T Á S V I Z S G Á L A T**

**a helyi termelői piac üzemeltetéséről szóló ../2020. (V. .. .) polgármesteri rendelet-tervezet előterjesztéséhez**

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §- ában írt kötelezettségemnek eleget téve az alábbiakban terjesztem be *a rendelet-tervezet bevezetésével járó várható hatások következményeiről alkotott véleményemet és ajánlom a döntéshozók figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** a település lakossága körében életvitelszerűen, őstermelőként állítanak elő mezőgazdasági termékek, zöldségféléket, gyümölcsöt nevelnek állatokat kereskedelmi céllal, melynek helyben történő értékesítése többféle előnnyel jár úgy a termelő, mint a fogyasztó esetében. Az őstermelő saját gazdaságában előállított jó minőségű terméke közvetlenül a fogyasztóhoz juttatása az önkormányzat által működtetett termelői piacon, díjmentes szolgáltatás kereténen tesz lehetővé közszolgáltatás nyújtását.

***Gazdasági:*** a település lakosságára a kereslet – kínálat piaci viszonyok közötti érvényesítése a település közszolgáltatásai bővítésével kedvező változást hoz, versenyhelyzetet teremt a településen kereskedelmi tevékenységet folytatókkal, amely a termékek eladási áraiban a fogyasztónak előnyt, míg az őstermelőnek egy biztos értékesítési helyet jelenthet, kevesebb költség mellett.

***Költségvetési:*** az önkormányzat központi pályázaton elnyert pénzügyi forrásból megvalósított termelői piac, mini eladótér, egyben közösségi helyszín működtetése az önkormányzat feladata, melyhez direkt anyagi támogatást nem nyújt a központi költségvetés, így saját bevétele terhére kell az önkormányzat költségvetéséből finanszíroznia azt. Előzetes becslésem szerint, ez költségvetési hiányt fog hordozni, hiszen bevételszerző tevékenységet nem folytathat önkormányzatunk, helypénzt, bérleti díjat 5 évig nem szedhet, így bevétele nem keletkezik, viszont kiadása igen. Az önkormányzat a termelői piac működtetéséhez piacfelügyelő alkalmazására kötelezett, melynél munkabér és annak terhei mellett a piac rezsiköltségei (áramdíj, hulladékszállítás, ivóvíz, szennyvízszolgáltatás) is számottevőek lehetnek. Az önkormányzat költségvetésében hiány nem tervezhető, viszont a feladat ellátása kötelező, így annak pénzügyi fedezete állami kiegészítő támogatásból és helyi adóbevételből legalább részben lefedezhető.

***Környezeti:*** a termelői piac rendeltetésszerű használata esetén, a tárgyi rendelet környezeti hatást a kulturált körülmények biztosításával csökkenthető a környezeti ártalom.

***Egészségi:*** az egészségre gyakorolt hatás abban mérhető, hogy kizárólag olyan termék kerülhet a termelői piacon forgalomba, amelyet az őstermelő saját gazdaságában állított elő, amely termék előállító helyként ellenőrizhető.

***Adminisztratív:*** a hivatal köztisztviselője munkaköri leírásában az ipar és kereskedelmi tevékenységi feladatai kibővülnek a termelői piac regisztrációs nyilvántartási kötelezettséggel, annak évenkénti bontásával.

***A jogszabály megalkotásának szükségessége:*** a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 14. pontja szerint,  *a kistermelők, az őstermelők számára értékesítési lehetőségeinek biztosítása,* az Alaptörvényben *a helyi jogalkotásra felhatalmazott* (tehát kötelezett) *számára az eredeti jogalkotás teljesítése,* az önkormányzati rendelet alkotására vonatkozó felhatalmazásának előírása betartása, a jogbiztonság elvének tiszteletben tartása annak érvényesítése által, az Alaptörvény 32. cikk (1) bekezdés a) pontja szerinti önkormányzati rendelet alkotásának teljesítése.

***A jogalkotás elmaradásának várható következményei:***  *jogi következménye a mulasztásban megnyilvánuló jogsértés, ami azzal jár, hogy az önkormányzat törvényességi felügyeletére jogosított Csongrád Megyei Kormányhivatal illetékes főosztálya törvényességi felügyeleti intézkedést tesz, melynek elfogadásával kényszeríti ki a helyi jogalkotó kötelezettségének teljesítését. Amennyiben nem fogadja el a képviselő-testület, jelen esetben a polgármester a törvényességi intézkedésben foglaltakat, úgy az abban rögzítettek végrehajtása kikényszeríthető,* pl.akként (a károk elkerülése érdekében), hogy a Csongrád Megyei Kormányhivatal nevében eljárni jogosult, az önkormányzat képviselő-testülete, polgármestere helyett, általa megalkotható jogszabály szerint, a jogalkotót és annak végrehajtó szervét a további feladatok ellátására kötelezi. A Jat. szabályainak figyelmen kívül hagyása miatt is szóba jöhet az esetleges bírósági eljárás lefolytatása, vagy törvényességi felügyeleti intézkedés keretében pénzbírság kiszabása, fegyelmi eljárás lefolytatása a Mötv. szabályai szerint. A helyi jogalkotás elmaradása jogbizonytalanságot eredményezhet, amely a jogbiztonság követelményével szembe megy.

***A jogszabály alkalmazásához szükséges személyi, szervezeti, tárgyi és pénzügyi feltételek:*** a személyi feltétel piacfelügyelő alkalmazásával megoldott, a tárgyi feltétel a piac működtetéséhez biztosított. A pénzügyi feltételek teljesítése a költségvetésnél már jelzettek szerint oldható meg.

C s a n y t e l e k, 2020. április 30.

Tisztelettel:

Kató Pálné

jegyző